Diari Oficial de la Generalitat Valenciana


Sumari del DOGV 5840, del 02-09-2008 (2008/9475)

ACORD de 18 de juliol de 2008, de la Junta de Govern del Col·legi Oficial de Gestors Administratius de València, pel qual s'aprova la disposició de creació del fitxer de dades de caràcter personal de registre de societats professionals, de titularitat pública.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2008/07/18/(1)/dof/vci/html**

### Dades del document

Número de DOGV
:   5840

Data del DOGV
:   02-09-2008

Secció del DOGV
:   I. DISPOSICIONS GENERALS

Número del document
:   2008/9475


Data del document
:   18-07-2008

Organisme emissor
:   Col·legi Oficial de Gestors Administratius de València

Tipus de document
:   Acord

Descriptors 

:   * legislació
    * base de dades
    * dades personals
    * col·legi professional

ACORD de 18 de juliol de 2008, de la Junta de Govern del Col·legi Oficial de Gestors Administratius de València, pel qual s'aprova la disposició de creació del fitxer de dades de caràcter personal de registre de societats professionals, de titularitat pública. [2008/9475]  
L'article 8.4 de la Llei 2/2007, de 15 de març, de Societats Professionals, disposa, en relació amb el registre d'estes, que «La societat s'inscriurà igualment en el Registre de Societats Professionals del col·legi professional que corresponga al seu domicili, a l'efecte de la seua incorporació a este i que es puga exercir sobre aquella les competències que li atorga l'ordenament jurídic sobre els professionals col·legiats. La inscripció contindrà els punts assenyalats en l'apartat 2 d'este article. Qualsevol canvi de socis i administradors i qualsevol modificació del contracte social seran igualment objecte d'inscripció en el Registre de Societats Professionals». La disposició transitòria segona de la dita norma precisa que «En el termini de nou mesos comptats des de l'entrada en vigor d'esta llei, els col·legis professionals i la resta d'organitzacions corporatives hauran de tindre constituïts els seus respectius registres professionals. Les societats constituïdes amb anterioritat a l'entrada en vigor d'esta llei i a les que els fóra aplicable segons el que es disposa en l'article 1.1, hauran de sol·licitar la seua inscripció en el corresponent Registre de Societats Professionals en el termini màxim d'un any comptat des de la seua constitució».  
El Col·legi Oficial de Gestors Administratius de València és una corporació de dret públic amb personalitat jurídica pròpia i plena capacitat per al compliment dels seus fins, d'acord amb el que establix la Llei 2/74, de Col·legis Professionals, de 13 de febrer, modificada per les lleis 74/78, de 26 de desembre; 7/97, de 14 de febrer i Reial Decret Llei 6/00, de 23 de juny i en el seu Estatut propi, aprovat per:  
- La Junta General Extraordinària de col·legiats, celebrada en 22.12.99.  
- La Conselleria de Justícia i Administracions Públiques en 24.02.00.  
- Publicat en el DOGV en 11.04.00.  
- Modificat per la Junta General Extraordinària de col·legiats, celebrada en 31.03.00.  
- Publicat en el DOGV en 22.08.00.  
L'article 20 de la Llei Orgànica 15/99, de 13 de desembre, de Protecció de Dades Personals (LOPD), establix que la creació, modificació o supressió de fitxers de les administracions públiques haurà d'efectuar-se per mitjà d'una disposició general publicada en el Boletín Oficial del Estado o diari oficial corresponent.  
En compliment dels mandats esmentats, la Junta de Govern del Col·legi Oficial del Gestors Administratius de València, en sessió celebrada el dia 18 de juliol de 2008, aprova la disposició de creació dels fitxers de titularitat pública de caràcter personal de la corporació, en els termes següents:  
Article 1. Es crearà el fitxer de dades de caràcter personal de titularitat pública de responsabilitat del Col·legi Oficial de Gestors Administratius de València que s'indica en l'annex de la present disposició i que hauran d'adequar-se als termes i condicions previstos en l'article 20 de la Llei 15/99, de 13 de desembre, de Protecció de Dades de Caràcter Personal, i disposicions de desplegament, en particular a les prescripcions establides en el Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2. El Col·legi Oficial de Gestors Administratius de València, com a responsable dels fitxers i tractaments, haurà d'adoptar les mesures necessàries per a garantir que les dades de caràcter personal existents en estos s'usen per a les finalitats i funcions de dret públic que té encomanades i reconegudes en la Llei de Col·legis Professionals 2/74, de 13 de febrer, i la resta de normativa de caràcter general o sectorial que afecte la professió, en relació amb la Llei Orgànica 15/99, de 13 de desembre, de Protecció de Dades de Caràcter Personal.  
Article 3. Els professionals afectats podran exercir els drets d'accés, rectificació, oposició i cancel·lació, davant de la Secretaria del Col·legi Oficial de Gestors Administratius de València, sítia a València. carrer del Poeta Quintana, núm. 1, pta 2.  
Disposició final  
Primera. De la present disposició es traslladarà a l'Agència Espanyola de Protecció de Dades, d'acord amb allò que s'ha disposat en article 39.2.a) de la Llei Orgànica 15/1999, de 13 de desembre, de Protecció de Dades de Caràcter Personal (LOPD), que disposa que seran objecte d'inscripció en el Registre General de Protecció de Dades els fitxers dels quals siguen titulars les administracions públiques. Així mateix, i en l'article 5 del Reial Decret 1332/1994, de 20 de juny de 1994, que desplega determinats aspectes de la Llei Orgànica 5/1992, i que està en vigor en tant que no s'opose a la LODP, s'assenyala que tot fitxer de caràcter personal de titularitat pública serà notificat a l'Agència Espanyola de Protecció de Dades per l'òrgan competent responsable del fitxer per a la seua inscripció en el Registre General de Protecció de Dades per mitjà del trasllat, a través del model normalitzat que a este efecte elabore l'Agència, d'una còpia de la disposició de creació del fitxer.  
Segona. La present disposició entrarà en vigor l'endemà de la seua publicació en el Diari Oficial de la Comunitat Valenciana.  
València, 18 de juliol de 2008.- La secretària: Amparo Loras Bas.  
ANNEX I  
Fitxer creat  
Registre de societats professionals.  
Descripció del fitxer que es crea:   
Registre de Societats Professionals. Fitxer amb les dades personals necessàries per a la gestió i administració del Registre de Societats Professionals del Col·legi Oficial de Gestors Administratius de València.  
Procedència o procediment de recollida de les dades  
Procedència de les dades: el mateix interessat o el seu representant legal. Registre Mercantil.  
Procediment de recollida: Enquestes o entrevistes, formularis o cupons.  
Persones o col·lectius sobre els quals es pretén obtindre dades o que resulten obligats a subministrar-los  
Socis, administradors i representants de les societats professionals que hagen d'inscriure's en el Registre del Col·legi Oficial de Gestors Administratius de València. Notaris que autoritzen les escriptures de constitució o de modificació del contracte social. Registradors mercantils que autoritzen les inscripcions d'escriptures de constitució, adaptació i modificació de societats professionals.  
Comunicació del Registre Mercantil.  
Tipus de dades de caràcter personal que s'inclouran en el fitxer:  
Dades de caràcter identificatiu: nom i cognoms, DNI/NIF, direcció (postal, electrònica).  
Dades professionals: indicació de la condició o no de soci professional, col·legi professional a què pertany, nombre de col·legiat, indicació de l'habilitació actual per a l'exercici professional, condició d'administrador o representant de la societat.  
Altres dades: restants mencions exigides per la normativa vigent per a la inscripció registral de la forma societària de què es tracte.  
Descripció detallada de finalitat del fitxer i usos previstos d'este:   
Gestió i administració del Registre de Societats Professionals.  
Òrgans i entitats destinatàries de les cessions previstes  
Ministeri de Justícia, Comunitat Autònoma Valenciana, Consell General de Gestors Administratius d'Espanya i Consell dels Col·legis Oficials de Gestors Administratius de la Comunitat Valenciana.  
Òrgan, ens o autoritat administrativa responsable del fitxer:   
Col·legi Oficial de Gestors Administratius de València.  
Òrgan, servici o unitat davant el qual s'hauran d'exercitar els drets d'accessos, rectificació, cancel·lació i oposició:  
Col·legi Oficial de Gestors Administratius de València, carrer Poeta Quintana, núm. 1, pta 2, 46558 València.  
Caràcter informatitzat o manual estructurat del fitxer:   
Mixt.  
Mesures de seguretat que s'apliquen:   
Bàsic.


Còpia Permalink ELI